Aleksandr Šipljuk

Aleksandr Nikolajevitš Šipljuk (vene keeles Александр Николаевич Шиплюк; sündis 8. septembril 1966 Barabinskis Novosibirski oblastis) on Venemaa raketiteadlane mehaanika alal. Venemaa Teaduste Akadeemia Siberi osakonna S. A. Hristianovitši nimelise Teoreetilise ja Rakendusmehaanika Instituudi endine direktor. Alates 2022. aasta juulist riigireetmises süüdistatuna vahi all. 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega.https://maailm.postimees.ee/8089094/venemaa-moistis-tuntud-raketiteadlase-vaidetava-riigireetmise-eest-15-aastaks-vangi 

 Elulugu 
1990. aastal lõpetas aero- ja hüdrodünaamika erialal Novosibirski Elektrotehnilise Instituudi.

1990. aastast töötas Venemaa Teaduste Akadeemia Siberi filiaali S. A. Hristianovitši nimelises Teoreetilise ja Rakendusmehaanika Instituudis, tõustes praktikandist hüperhelitehnoloogia labori juhatajaks ja alates 2015. aastast instituudi direktoriks.

2005. aastal kaitses doktoritöö teemal "Hüperhelikiirusel häirete arendamine ja piirkihtide juhtimine." 2011. aastal valiti Venemaa Teaduste Akadeemia korrespondentliikmeks. Aastast 2007 Novosibirski Riikliku Tehnikaülikooli aero- ja hüdrodünaamika osakonna professor.https://isaran.ru/?guid=19B5A709-C036-D845-9A01-AC3551A3357F&q=ru/personhttps://aif.ru/society/law/kto_takoy_valeriy_zvegincev_podozrevaemyy_v_gosizmene 

2022. aasta juulis arreteeriti süüdistatuna riigireetmises ja paigutati Moskva Lefortovo eeluurimisvanglasse. Venemaa sissetungi ajal Ukrainasse sai temast Anatoli Maslovi järel teine arreteeritud teoreetilise ja rakendusmehaanika instituudi töötaja.https://meduza.io/news/2022/08/05/v-novosibirske-po-delu-o-gosudarstvennoy-izmene-arestovan-direktor-instituta-ran-aleksandr-shiplyuk-eto-tretiy-takoy-sluchay-za-40-dney 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega. 

 Viited 

Kategooria:Venemaa tehnikateadlased
Kategooria:Raketiteadlased
Kategooria:Sündinud 1966